b'\n_START_ARTICLE_\nMu\xc5\xa1katovec\n_START_SECTION_\nEteri\xc4\x8dna olja\n_START_PARAGRAPH_\nEteri\xc4\x8dna olja pridobljena z destilacijo z vodno paro iz mletega mu\xc5\xa1katnega ore\xc5\xa1\xc4\x8dka se pogosto uporabljajo v proizvodnji pafrumov in v farmacevtski industriji. Ta hlapna frakcija obi\xc4\x8dajno vsebuje 60-80% d-kamfena po te\xc5\xbei, kot tudi koli\xc4\x8dine d-pinena, limonena, d-borneola, l-terpineola, geraniola, safrola in miristicina. Olje je brezbarvno ali svetlo rumeno in ima vonj kot okus mu\xc5\xa1katnega ore\xc5\xa1\xc4\x8dka. Vsebuje \xc5\xa1tevilne komponente, ki so zanimive za industrijo in se uporablja kot naravna aroma hrane v pecivih, sirupih, pija\xc4\x8dah in sladkarijah. Uporablja se kot zamenjava za mleti mu\xc5\xa1katni ore\xc5\xa1\xc4\x8dek, saj v hrani ne pu\xc5\xa1\xc4\x8da delcev. Eteri\xc4\x8dno olje se prav tako uporablja v kozmeti\xc4\x8dni in farmacevtski industriji, npr. v zobnih pastah in kot ena glavnih sestavin v nekaterih sirupih proti ka\xc5\xa1lju. V tradicionalni medicini sta se mu\xc5\xa1katni ore\xc5\xa1\xc4\x8dek in eteri\xc4\x8dno olje mu\xc5\xa1katnega ore\xc5\xa1\xc4\x8dka uporabljala za bolezni povezane z \xc5\xbeiv\xc4\x8dnim in prebavnim sistemom.\n_START_SECTION_\nMu\xc5\xa1katno maslo\n_START_PARAGRAPH_\nMaslo mu\xc5\xa1katnega ore\xc5\xa1\xc4\x8dka je pridobljena iz ore\xc5\xa1\xc4\x8dkov s stiskanjem. Je poltrdne konsistence, rde\xc4\x8derjave barve z okusom in vonjem mu\xc5\xa1katnega ore\xc5\xa1\xc4\x8dka. Pribli\xc5\xbeno 75% te\xc5\xbee masla je trimiristin, ki se lahko pretvori v miristinsko kislino, 14-C ma\xc5\xa1\xc4\x8dobno kislino, ki se lahko uporablja kot nadomestilo za kakavovo maslo in se lahko me\xc5\xa1a z drugimi ma\xc5\xa1\xc4\x8dobami kot so bomba\xc5\xbeevo ali palmovo olje, prav tako pa ima uporabo v industriji kot lubrikant.\n_START_SECTION_\nZgodovina\n_START_PARAGRAPH_\nLe poper in morda nageljnove \xc5\xbebice imata med za\xc4\x8dimbami tako bogato in krvavo zgodovino kot mu\xc5\xa1kat._NEWLINE_Zdravnikom v Antiki je bil mu\xc5\xa1kat neznan.\xc2\xa0\xc2\xbbSadovi\xc2\xab\xc2\xa0mu\xc5\xa1kata so prispeli v Evropo verjetno s kri\xc5\xbearskimi vitezi. Prvi zanesljivi vir je bizantinski zdravnik Simon Seth, ki je v 10. stoletju napisal o mu\xc5\xa1katu\xc2\xa0\xc2\xbbda koristi \xc5\xbeelodcu, jetrom in srcu\xc2\xab, vendar je \xc5\xbee tedaj svaril pred pretiranim u\xc5\xbeivanjem._NEWLINE_Najprej so ga po morju in karavanskih poteh prina\xc5\xa1ali v Evropo arabski trgovci. V tem \xc4\x8dasu je stalo pol kilograma mu\xc5\xa1kata toliko kot tri ovce. V 16. stoletju so ga imenovali\xc2\xa0\xc2\xbbZlato Vzhodne Indije\xc2\xab. Angle\xc5\xbei, \xc5\xa0panci, Portugalci in Nizozemci so se krvavo bojevali za sadove mu\xc5\xa1katnega drevesa. Kot rezultat teh bojev so Angle\xc5\xbei zamenjali otok Run v vzhodnoindijskem arhipelagu za veliko ve\xc4\x8dji otok na vhodni obali severne Amerike, ki je bil v nizozemski lasti. Ta otok je Mahattan in je imel tedaj manj kot 1000 prebivalcev. Trgovina z mu\xc5\xa1katom je prina\xc5\xa1ala ogromne dobi\xc4\x8dke. Na otokih je bila cena za 10 funtov mu\xc5\xa1katnega ore\xc5\xa1ka manj kot en peny, v Angliji pa se je prodajal za dva funta in 10 \xc5\xa1ilingov._NEWLINE_Mu\xc5\xa1katni ore\xc5\xa1\xc4\x8dek je bil znan kot draga za\xc4\x8dimba v evropski srednjeve\xc5\xa1ki kulinariki. Uporabljali so ga kot aromo, zdravilo in konzervans. Sain Theodor the Studite (ca. 758 - ca. 826) je svojim menihom dovoljeval, da so si na puding iz \xc4\x8drnega graha potresli malo mu\xc5\xa1katnega ore\xc5\xa1\xc4\x8dka. V \xc4\x8dasu Elizabete, so vrjeli, da lahko mu\xc5\xa1katni ore\xc5\xa1\xc4\x8dek odvrne kugo, zato je takrat postal zelo priljubljen, njegova cena pa se je dvignila v vi\xc5\xa1ave._NEWLINE_Majhni otoki Banda so bili vse do sredine 19. stoletja edini vir mu\xc5\xa1katnega ore\xc5\xa1\xc4\x8dka in mu\xc5\xa1katnega cveta na svetu. Mu\xc5\xa1katni ore\xc5\xa1\xc4\x8dek je veljal za zelo dragoceno potro\xc5\xa1no dobrino med muslimanskimi mornarji iz pristani\xc5\xa1\xc4\x8da v Basri, kot na primer za Sinbada, mornarja iz Tiso\xc4\x8d in ene no\xc4\x8di. Z mu\xc5\xa1katnim ore\xc5\xa1\xc4\x8dekom so Arabci trgovali v srednjem veku in ga prodajali Bene\xc4\x8danom po zelo visokih cenah, vendar pa trgovci nikoli niso razkrili to\xc4\x8dne lokacije svojega vira. Tako noben Evropejec ni bil sposoben izslediti njihove lokacije._NEWLINE_Avgusta leta 1511 je Alfonso de Albuquerque osvojil Malacco, ki je bila takrat sredi\xc5\xa1\xc4\x8de azijskega trgovanja, v imenu kralja Portugalske. Novembra tistega leta, je Albuquerque poslal ekspedicijo treh ladij, z namenom, da najdejo otoke Banda. Prvi Evropejci, ki so dosegli otoke, so tam ostali pribli\xc5\xbeno en mesec in svoje ladje napolnili z mu\xc5\xa1katnim ore\xc5\xa1\xc4\x8dkom in mu\xc5\xa1katnim cvetom, ter s klin\xc4\x8dki. Prvi zapisi otokov Banda so v knjigi Suma Oriental, katero je napisal portugalski farmacevt Tom\xc3\xa9 Pires okoli leta 1515._NEWLINE_Trgovanju z mu\xc5\xa1katnim ore\xc5\xa1\xc4\x8dkom so kasneje v 17. stoletju dominirali Nizozemci. Angle\xc5\xbei in Nizozemci so se tako podali v bitke za prevzem nadzora nad otokom Run, ki je bil v tistem \xc4\x8dasu edini vir mu\xc5\xa1katnega ore\xc5\xa1\xc4\x8dka. Na koncu druge anglo-nizozemske vojne, so Nizozemci prevzeli nadzor, medtem ko je Anglija obvladovala New Amsterdam (New York) in Severno Ameriko._NEWLINE_Nizozemci so bili krvavo vojno, vklju\xc4\x8dno s pokolom in zasu\xc5\xbenjevanjem prebivalstva otoka Banda, samo da bi ohranili proizvodnjo mu\xc5\xa1katnega ore\xc5\xa1\xc4\x8dka v vzhodni Indiji leta 1621. Po tem so bili otoki Banda vodeni kot niz nasadov, vsako mu\xc5\xa1katno drevo posajeno drugje, pa je bilo izkoreninjeno._NEWLINE_Leta 1760 je bila cena mu\xc5\xa1katnega ore\xc5\xa1\xc4\x8dka v Londonu 187 do 198 \xc5\xa1ilingov na kilogram; cena, ki je bila umetno vzdr\xc5\xbeevana visoka s strani nizozemcev s pomo\xc4\x8djo po\xc5\xbeiganj lastnih skladi\xc5\xa1\xc4\x8d. Kljub te\xc5\xbeavam so nizozemci obdr\xc5\xbeali oblast nad Banda otoki vse do druge svetovne vojne. Connecticut je dobil svoj vzdevek (dr\xc5\xbeava mu\xc5\xa1katnega ore\xc5\xa1\xc4\x8dka, Nutmegger) iz legende, ki pravi, da so nekateri tamkaj\xc5\xa1nji brezvestni trgovci izdolbli \'mu\xc5\xa1katni ore\xc5\xa1\xc4\x8dek\' iz lesa in tako ustvarili "leseni mu\xc5\xa1katni ore\xc5\xa1\xc4\x8dek" (izraz, ki se je kasneje uveljavil za poimenovanje katere koli goljufije).\n_START_SECTION_\nSvetovna proizvodnja\n_START_PARAGRAPH_\nSvetovna proizvodnja mu\xc5\xa1katnega ore\xc5\xa1\xc4\x8dka je po ocenah v povpre\xc4\x8dju med 10,000 in 12,000 tonami na leto, z letnim svetovnim povpra\xc5\xa1evanjem pribli\xc5\xbeno 9,000 ton. Proizvodnja cvetov je ocenjena na 1,500 do 2,000 ton. Indonezija in Grenada prevladujeta pri proizvodnji in izva\xc5\xbeanju obeh produktov, s svetovnim tr\xc5\xbenim dele\xc5\xbeem 75% oziroma 20%. Drugi proizvajalci so \xc5\xa1e Indija, Malezija (\xc5\xa1e posebej Penang, kjer so drevesa samorasla), Papua Nove Gvineje, \xc5\xa0ri Lanka in Karibski otoki, kot na primer St. Vincent in Grenada. Glavni uvozni trgi so Evropska unija, ZDA, Japonska in Indija. Singapur in Nizozemska sta glavna ponovna izvoznika.\n_START_SECTION_\nMedicinske raziskave\n_START_PARAGRAPH_\nNeka \xc5\xa1tudija je pokazala, da spojina macelignan, izolirana iz Myristica fragrans (Myristicaceae) lahko deluje protimikrobno proti Streptococcus mutans, vendar se ta trenutno ne uporablja za zdravljenje._NEWLINE_Mu\xc5\xa1katni ore\xc5\xa1\xc4\x8dek se uporablja v medicini \xc5\xbee vsaj od 17. stoletja. V 19 stoletju se je uporabljal kot abortiv, kar je pripeljalo do \xc5\xa1tevilnih zabele\xc5\xbeenih primerov zastrupitve z mu\xc5\xa1katnim ore\xc5\xa1\xc4\x8dkom. \xc4\x8ceprav se uporablja v ljudski medicini za zdravljenje drugih bolezni, do danes \xc5\xa1e nima dokazane zdravilne vrednosti.\n_START_SECTION_\nU\xc4\x8dinki\n_START_PARAGRAPH_\nV nizkih odmerkih, mu\xc5\xa1katni ore\xc5\xa1\xc4\x8dek ne povzro\xc4\x8di nobenih opaznih fiziolo\xc5\xa1kih ali nevrolo\xc5\xa1kih sprememb, medtem ko ima v ve\xc4\x8djih odmerkih surovi mu\xc5\xa1katni ore\xc5\xa1\xc4\x8dek psihoaktivne u\xc4\x8dinke. Sve\xc5\xbee mlet mu\xc5\xa1katni ore\xc5\xa1\xc4\x8dek vsebuje miristicin, psihoaktivna snov, ki je inhibitor monoaminooksidaz. Zastrupitev z miristicinom lahko povzro\xc4\x8di kr\xc4\x8de, palpitacije, slabost, dehidracijo in bole\xc4\x8dino po celem telesu. Prav tako je znan, da povzro\xc4\x8da delirij._NEWLINE_Smrtne zastrupitve z miristicinom pri ljudeh so zelo redke, poro\xc4\x8dali so o dveh: ena pri 8-letnem otroku in druga pri 55-letnem odraslem, smrt slednjega gre pripisati kombinaciji z flunitrazepamom._NEWLINE_V zabele\xc5\xbeenih primerih je surovi mu\xc5\xa1katni ore\xc5\xa1\xc4\x8dek zaradi miristicina in elemicina povzro\xc4\x8dil simptome podobne antiholinergi\xc4\x8dnim. Zastrupitve so imele u\xc4\x8dinke, ki variirajo od pacienta do pacienta, pogosto pa so poro\xc4\x8dali o stanju zmedenosti, razburjenja z glavoboli, slabostjo in omoti\xc4\x8dnostjo, spremljali so jih simptomi kot so suha usta, krvave o\xc4\x8di in spominske motnje. Mu\xc5\xa1katni ore\xc5\xa1\xc4\x8dek po poro\xc4\x8danjih povzo\xc4\x8da tudi halucinacije, kot so vizualna izkrivljanja in paranoidne misli. V poro\xc4\x8dilih je zastrupitev trajala ve\xc4\x8d ur, preden je bil dose\xc5\xbeen maksimum, u\xc4\x8dinki pa so trajali tudi po ve\xc4\x8d dni. Zastrupitev z miristicinom je potencialno lahko smrtonosna za nekatere doma\xc4\x8de \xc5\xbeivali in ostale \xc5\xbeivali, pri koli\xc4\x8dinah, ki jih ljudje uporabljajo v kulinariki. Zaradi tega je priporo\xc4\x8dljivo, da se z jaj\xc4\x8dnim likerjem ne hrani psov.\n_START_SECTION_\nZgodovina uporabe\n_START_PARAGRAPH_\nPsychedelics Encyclopedia Petra Stafforda citira poro\xc4\x8dilo iz Mumbaja, iz leta 1883, ki pravi, da so Hindujci zahodne Indije mu\xc5\xa1katni ore\xc5\xa1\xc4\x8dek uporabljali za omamljanje, za\xc4\x8dimba pa se je ve\xc4\x8d stoletij uporabljala za njuhanje na pode\xc5\xbeelju vzhodne Indonezije in Indije, v obliki me\xc5\xa1anice zmletih semen in ostalih njuhancev. Leta 1829 je \xc4\x8de\xc5\xa1ki fiziolog zau\xc5\xbeil tri zmlete mu\xc5\xa1katne ore\xc5\xa1\xc4\x8dke s kozarcem vina in zabele\xc5\xbeil glavobole, slabost, halucinacije in ob\xc4\x8dutek evforije, ki je trajala ve\xc4\x8d dni. Etnobotanik iz Harvarda - Richard Evans Schultes in kemik Alber Hofmann, ki je odkril LSD, sta bele\xc5\xbeila poro\xc4\x8dila o uporabi mu\xc5\xa1katnega ore\xc5\xa1\xc4\x8dka za omamljanje s strani \xc5\xa1tudentov, zapornikov, mornarjev, alkoholikov in kadilcev marihuane. V svoji avtobiografiji je Malcolm X pisal o u\xc5\xbeivanju mu\xc5\xa1katnega ore\xc5\xa1\xc4\x8dka in drugih "pol-drog" v \xc4\x8dasu prestajanja kazni v zaporu._NEWLINE_Angewandte Chemi International Edition bele\xc5\xbei uporabo mu\xc5\xa1katnega ore\xc5\xa1\xc4\x8dka za omamljanje v ZDA v obdobju po drugi svetovni vojni, zlasti med mladimi, umetniki in zaporniki. \xc4\x8clanek v \xc4\x8dasopisu New York Times iz leta 1966 je mu\xc5\xa1katni ore\xc5\xa1\xc4\x8dek uvrstil v skupino "alternativnih drog" na \xc5\xa1tudentskih kampusih v ZDA skupaj z zdravili za izgubljanje te\xc5\xbee, semeni nekaterih slakovk, sirupom proti ka\xc5\xa1eju in drugimi.\n_START_SECTION_\nToksi\xc4\x8dnost med nose\xc4\x8dnostjo\n_START_PARAGRAPH_\nMu\xc5\xa1katni ore\xc5\xa1\xc4\x8dek je neko\xc4\x8d veljal kot abortiv, vendar se lahko v kulinari\xc4\x8dnih koli\xc4\x8dinah uporablja tudi med nose\xc4\x8dnostjo. Ni pa priporo\xc4\x8dljiv vnos ve\xc4\x8djih koli\xc4\x8din, saj zavira proizvodnjo prostaglandinov in vsebuje halucinogene, ki lahko vplivajo na plod.'